b'\n_START_ARTICLE_\nJanez Nepomuk Majnik\n_START_SECTION_\n\xc5\xbdivljenje in delo\n_START_PARAGRAPH_\nSveto ma\xc5\xa1ni\xc5\xa1ko posve\xc4\x8denje je prejel 20. avgusta 1830. Najprej je bil kaplan v Podbrezju pri kasneje znanem slovenskem misijonarju Francu Pircu in se pri njem navdu\xc5\xa1il za sadjarstvo. Leta 1837 je tu prezidal \xc5\xbeupni\xc5\xa1\xc4\x8de in okoli njega uredil sadni vrt. Iz Podbrezja je od\xc5\xa1el v Lozice, kjer se ja ukvarjal tudi s homeopatijo, oktobra 1844 pa je pri\xc5\xa1el v Idrijo. Tu je pripravljal u\xc4\x8dence za sprejem v 1. razred gimnazije in jih sam vodil v Ljubljano k izpitom. Leta 1847 je od\xc5\xa1el za \xc5\xbeupnika v \xc5\xbdiri in tu ostal do smrti. V \xc5\xbdireh je naproti \xc5\xbeupni\xc5\xa1\xc4\x8da zasadil sadni vrt, v katerem so se izobra\xc5\xbeevali sadjarji iz bli\xc5\xbenje in dalnje okolice.'